CELEX: 32018D0611(01)
Language: mt
Date: 2018-06-08 00:00:00
Title: Deċiżjoni ta’ Implimentazzjoni tal-Kummissjoni tat-8 ta’ Ġunju 2018 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Oolde (DOP))

11.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 199/3
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-8 ta’ Ġunju 2018
   dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
   (Oolde (DOP))
   (2018/C 199/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               In-Netherlands bagħtu applikazzjoni għall-protezzjoni tal-isem “Oolde” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
            
         
               (2)
            
            
               Il-Kummissjoni eżaminat dik l-applikazzjoni skont l-Artikolu 97(2) tar-Regolament (UE) Nru 1308/2013, u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta’ dak ir-Regolament huma ssodisfati.
            
         
               (3)
            
            
               Sabiex ikunu jistgħu jitressqu d-dikjarazzjonijiet ta’ oppożizzjoni skont l-Artikolu 98 tar-Regolament (UE) Nru 1308/2013, jenħtieġ li d-dokument uniku msemmi fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni tal-prodott li saret matul il-proċedura nazzjonali preliminari għall-eżami tal-applikazzjoni għall-protezzjoni tal-isem “Oolde” jiġu ppubblikati f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Oolde” (DOP) jinsabu fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt ta’ oppożizzjoni għall-protezzjoni tal-isem speċifikat fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, it-8 ta’ Ġunju 2018.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      
         DOKUMENT UNIKU
      
      
         “OOLDE”
      
      
         PDO-NL-02230
      
      
         Data tal-applikazzjoni: 18.8.2016
      
      1.   Isem/ismijiet li jrid(u) jiġi/u rreġistrat(i)
      
      Oolde
      2.   Tip ta’ indikazzjoni ġeografika
      
      DOP — Denominazzjoni ta’ Oriġini Protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            
               
                  3.
               
               
                  Inbid likur
               
            
               
                  5.
               
               
                  Inbid spumanti ta’ kwalità
               
            
               
                  8.
               
               
                  Inbid semispumanti ta’ kwalità
               
            
               
                  16.
               
               
                  Inbid minn għeneb misjur iżżejjed
               
            4.   Deskrizzjoni tal-inbid/tal-inbejjed
      
      
         Kategorija tal-inbid 1 — Inbid: Aħmar, robust, b’togħma ta’ frott
      
      VARJETAJIET TA’ GĦENEB: Regent jew Pinotin jew Cabertin, jew cuvée ta’ dawn il-varjetajiet (il-proporzjon ivarja skont is-sena)
      
         Karatteristiċi organolettiċi:
      
      Regent Barrique: Kulur: aħmar, Aroma: pikkanti b’noti ħfief tal-annimali, Togħma: firxa aromatika li tinkludi frott ippreżervat u meraq ta’ konsistenza ħoxna, tannini morbidi
      Pinotin Barrique: Kulur: aħmar, Aroma: meraq pikkanti, ikkonċentrat, dens u bil-frott, Togħma: frott aħmar skur bħaċ-ċirasa sewda, it-togħma tibqa għal ħafna ħin fil-ħalq
      Cabertin Barrique: Kulur: aħmar, Aroma: frott tal-foresta, ġewż u ribes iswed, Togħma: frott aħmar skur bħat-tut, togħma rikka li tibqa’ fil-ħalq
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 0,5 u 6 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  11,5 
               
            
                  Aċidità minima totali
               
               
                  63,84  f’milliekwivalenti għal kull litru
               
            
         Kategorija tal-inbid 1 — Inbid: abjad, xott, b’togħma ta’ frott
      
      VARJETAJIET TA’ GĦENEB: Cabernet Blanc
      
         Karatteristiċi organolettiċi:
      
      Kulur: abjad
      Aroma: aromi friski tat-tuffieħ u tal-grejpfrut
      Togħma: bilanċ tajjeb ta’ aċidità u tul
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 1 u 8 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  10,5 
               
            
                  Aċidità minima totali
               
               
                  77,14  f’milliekwivalenti għal kull litru
               
            
         Kategorija tal-inbid 1 — Inbid: abjad, xott, qawwi
      
      VARJETAJIET TA’ GĦENEB: Solaris
      
         Karatteristiċi organolettiċi:
      
      Kulur: abjad
      Aroma: noti ta’ vanilla u ħobż mixwi, frott misjur
      Togħma: fil-bidu qawwi, fl-aħħar konsistenza kremuża rfinuta, b’biżżejjed minerali u aċidi
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 1 u 8 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  11,5 
               
            
                  Aċidità minima totali
               
               
                  77,14  f’milliekwivalenti għal kull litru
               
            
         Kategorija tal-inbid 1 — Inbid: rożè, robust, b’togħma ta’ frott
      
      VARJETAJIET TA’ GĦENEB: Regent jew Pinotin jew Cabertin, jew cuvée ta’ dawn il-varjetajiet (il-proporzjon ivarja skont is-sena)
      
         Karatteristiċi organolettiċi:
      
      Kulur: roża
      Aroma: frawli u marmellata ħafifa
      Togħma: frott dens u mmerraq, kemxejn ħlewwa u togħma friska li tibqa’ fil-ħalq
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Il-kontenut massimu totali alkoħoliku
               
            
                  —
               
               
                  Il-kontenut massimu aċidu volatili
               
            
                  —
               
               
                  Il-kontenut massimu totali tad-diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 1 u 8 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  10
               
            
                  Aċidità minima totali
               
               
                  63,84  f’milliekwivalenti għal kull litru
               
            
         Kategorija tal-inbid 3 — Inbid likur: Aħmar
      
      VARJETAJIET TA’ GĦENEB: Regent jew Pinotin jew Cabertin, jew cuvée ta’ dawn il-varjetajiet (il-proporzjon ivarja skont is-sena)
      
         Karatteristiċi organolettiċi
      
      Kulur: aħmar
      Aroma: ħelwa, ta’ frott aħmar/iswed, kemxejn pikkanti
      Togħma: misjur, pikkanti
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 50 u 100 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  18
               
            
                  Aċidità minima totali
               
               
                  63,84  f’milliekwivalenti għal kull litru
               
            
         Kategorija tal-inbid 3 — Inbid likur: abjad
      
      VARJETAJIET TA’ GĦENEB: Solaris
      
         Karatteristiċi organolettiċi:
      
      Kulur: abjad
      Aroma: frott misjur
      Togħma: ta’ frott, robusta
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Il-kontenut massimu totali alkoħoliku
               
            
                  —
               
               
                  Il-kontenut massimu aċidu volatili
               
            
                  —
               
               
                  Il-kontenut massimu totali tad-diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 50 u 100 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  18
               
            
                  Aċidità minima totali
               
               
                  63,84  f’milliekwivalenti għal kull litru
               
            
         Kategorija tal-inbid 5 — Inbid spumanti ta’ kwalità: abjad, robust, b’togħma ta’ frott
      
      VARJETAJIET TA’ GĦENEB: Cabernet Blanc
      
         Karatteristiċi organolettiċi
      
      Kulur: abjad
      Aroma: aromi friski tat-tuffieħ u tal-grejpfrut
      Togħma: bilanċ tajjeb ta’ aċidità u t-togħma li tibqa’ għal ħin twil fil-ħalq, fil-bidu tinħass togħma aromatika li tfakkrek fil-ħaxix
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 2 u 12 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  10,5 
               
            
                  Aċidità minima totali
               
               
                  79,8  f’milliekwivalenti għal kull litru
               
            
         Kategorija tal-inbid 8 — Inbid semispumanti: Rożé
      
      VARJETAJIET TA’ GĦENEB: Regent jew Pinotin jew Cabertin, jew cuvée ta’ dawn il-varjetajiet (il-proporzjon ivarja skont is-sena)
      
         Karatteristiċi organolettiċi:
      
      Kulur: roża
      Aroma: frawli
      Togħma: ħlewwa rfinuta u togħma friska li tibqa’ fil-ħalq
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 1 u 8 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  9
               
            
                  Aċidità minima totali
               
               
                  77,17  f’milliekwivalenti għal kull litru
               
            
         Kategorija tal-inbid 16 — Inbid minn għeneb misjur iżżejjed, Abjad
      
      VARJETAJET TA’ GĦENEB: Solaris
      
         Karatteristiċi organolettiċi:
      
      Kulur: abjad
      Aroma: irriżervata, kemxejn seduċenti, b’noti ta’ liċċi u lanġas misjur
      Togħma: togħma friska rfinuta
      
         Karatteristiċi analitiċi:
      
      Il-karatteristiċi analitiċi kollha huma f’konformità mad-definizzjonijiet u l-limiti stabbiliti fir-regolamenti tal-UE u fir-regolamenti ministerjali tan-Netherlands
      
                  —
               
               
                  Qawwa massima alkoħolika totali (f’% tal-volum)
               
            
                  —
               
               
                  Aċidità massima volatili
               
            
                  —
               
               
                  Total massimu ta’ diossidu tal-kubrit
               
            
                  —
               
               
                  Arrikkiment massimu, deaċidifikazzjoni u, soġġett għall-approvazzjoni, aċidifikazzjoni
               
            Il-kontenut taz-zokkor ikun bejn 20 u 80 grammi kull litru
      Karatteristiċi analitiċi ġenerali
      
                  Qawwa minima alkoħolika reali (f’% tal-volum)
               
               
                  12
               
            
                  Aċidità minima totali
               
               
                  73,15  f’milliekwivalenti għal kull litru
               
            5.   Metodi tal-prassi enoloġika
      
      a.   
            Prassi enoloġika essenzjali
         
      
      
         Kategorija tal-inbid 1 — Inbid: aħmar, b’togħma ta’ frott, qawwi
      
      Il-prattika enoloġika speċifika
      Fermentazzjoni tal-polpa għal mill-inqas erbat ijiem u maturazzjoni fi krietel tal-injam bejn ħames xhur u 17-il xahar
      
         Kategorija tal-inbid 1 — Inbid: abjad, xott, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      
         Kategorija tal-inbid 1 — Inbid: Abjad, xott, qawwi
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment), maturazzjoni parzjali fi krietel tal-injam bejn xahrejn u sitt xhur
      
         Kategorija tal-inbid 1 — Inbid: rożè, robust, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      
         Kategorija tal-inbid 3 — Inbid likur: Aħmar
      
      Il-prattika enoloġika speċifika
      Fermentazzjoni tal-polpa għal mill-inqas erbat ijiem u maturazzjoni fi krietel tal-injam għal mill-inqas sentejn, żieda tal-alkoħol tal-inbid
      
         Kategorija tal-inbid 3 — Inbid likur: Abjad
      
      Il-prattika enoloġika speċifika
      Fermentazzjoni tal-polpa għal mill-inqas erbat ijiem u maturazzjoni fi krietel tal-injam għal mill-inqas sentejn, żieda tal-alkoħol tal-inbid
      
         Kategorija tal-inbid 5 — Inbid spumanti ta’ kwalità: Abjad, robust, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment), it-tieni fermentazzjoni fil-flixkun skont it-tradizzjoni (metodu tradizzjonali)
      
         Kategorija tal-inbid 8 — Inbid semispumanti: Rożé
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment); huwa kkarbonizzat waqt li jitqiegħed fil-fliexken
      
         Kategorija tal-inbid 16 — Inbid minn għeneb misjur iżżejjed: Abjad
      
      Il-prattika enoloġika speċifika
      Ħsad tard b’mill-inqas 110 Oechsle, produzzjoni tal-inbid permezz ta’ fermentazzjoni kiesħa
      b.   
            Rendimenti massimi
         
      
      Regent aħmar
      65 ettolitru għal kull ettaru
      Pinotin aħmar
      65 ettolitru għal kull ettaru
      Cabertin aħmar
      65 ettolitru għal kull ettaru
      Cabernet Blanc abjad
      65 ettolitru għal kull ettaru
      Solaris abjad
      65 ettolitru għal kull ettaru
      Solaris abjad; inbid minn għeneb misjur iżżejjed
      40 ettolitru għal kull ettaru
      6.   Żona ddefinita
      
      Id-definizzjoni u l-limiti tad-DOP Oolde (muniċipalità ta’ Lochem)
      Iż-żona ġeografika hija Oolde, li tifforma parti mill-muniċipalità ta’ Lochem.
      Oolde huwa distrett fi ħdan il-muniċipalità ta’ Lochem fil-provinċja ta’ Gelderland.
      L-ismijiet u l-kultura tad-distretti huma ħajjin ferm fost il-popolazzjoni lokali.
      L-erja totali ta’ Oolde hija ta’ 658 ettari.
      Oolde huwa ddefinit mill-korsiji tal-ilma fuq il-fruntieri tiegħu tat-Tramuntana (Dortherbeek) u tan-Nofsinhar (Molenbeek). Lejn il-Punent, iż-żona għandha bħala fruntiera l-fruntiera muniċipali ta’ Gorssel. Il-fruntiera tal-Lvant hija parallela max-xtut ta’ Lindenbergsdijk, Stoomdijk u Broekdijk.
      Id-DOP Oolde fih il-ħamrija “beek” (brook), bil-karatteristika tat-trab ġunġlieni li huwa importanti għall-vitikultura.
      7.   Għeneb tal-inbid ewlieni
      
      
                   
               
               
                  Pinotin N
               
            
                   
               
               
                  Cabertin N (VB-91-26-17)
               
            
                   
               
               
                  Cabernet Blanc B (VB-91-26-1)
               
            
                   
               
               
                  Solaris
               
            
                   
               
               
                  Regent N
               
            8.   Deskrizzjoni tar-rabta/tar-rabtiet
      
      
         Ħamrija
      
      Il-konsistenza tal-ħamrija f’Oolde hija pjuttost kumplessa, u tvarja bejn firxa ta’ tipi ta’ ħamrija li għandhom ftit mill-karatteristiċi tagħhom li huma l-istess.
      Id-DOP Oolde fih il-ħamrija “beek” (brook), bit-trab ġunġlieni karatteristiku (10 %-50 % tafal) li huwa importanti għall-vitikultura, b’saff ta’ ħamrija minerali irqaq minn 50 cm u b’persentaġġ ta’ lutum (partiċella tat-tafal) sa 12 %.
      
         Il-klima u l-ambjent
      
      Fil-fruntiera ta’ Oolde għandu hemm Twente, fejn il-medji tal-klima (1971-2000) għall-perjodu tat-tkabbir tal-inbid bejn Mejju u Settembru, segwit miċ-ċifri medji nazzjonali, huma kif ġej:
      
                  —
               
               
                  Temperatura medja: 15,0 gradi Celsius (15,2)
               
            
                  —
               
               
                  Temperatura minima medja: 9,7 gradi Celsius (10,5)
               
            
                  —
               
               
                  Temperatura massima medja: 19,9 gradi Celsius (19,7)
               
            
                  —
               
               
                  Umdità relattiva medja: 78,8 %, (78,8 %)
               
            
                  —
               
               
                  Preċipitazzjoni medja: 64,9 mm, (64,9 mm), fix-xahar
               
            
                  —
               
               
                  Il-medja ta’ sigħat ta’ xemx: 174,2 siegħa, 185,1 siegħa fix-xahar.
               
            It-temperaturi ta’ billejl li huma kemxejn iktar baxxi jgħinu biex jipproduċu inbid li jkollu togħma friska tal-frott.
      
         Varjetajiet ta’ Għeneb
      
      Il-varjetajiet tal-għeneb li jintużaw fid-DOP Oolde u li jistgħu jiġu mkabbra sew fil-klima huma dawn li ġejjin għall-inbid abjad: Cabernet Blanc u Solaris, u għall-inbid l-aħmar: Regent, Pinotin u Cabertin. Dawn huma kklassifikati bħala vitis vinifera fil-bażi tad-dejta tal-Vitis International Variety Catalogue (VIVC) bi klassifikazzjoni tal-informazzjoni formali. Dawn il-varjetajiet huma inklużi wkoll fil-lista attwali tal-OIV (Organizzazzjoni Internazzjonali tad-Dielja u l-Inbid).
      
         L-aspetti umani (il-vitikultura u l-produzzjoni tal-inbid)
      
      Qabel it-tħawwil, il-varjetajiet tal-għeneb jiġu magħżula bir-reqqa biex jikbru sew fl-art tal-irqajja’ msemmija u jipproduċu għeneb misjur mimli aromi. L-iktar tipi adattati ta’ stokkijiet ta’ kull varjetà jintgħażlu abbażi ta’ analiżi tal-ħamrija. Il-varjetajiet magħżula ġew ippruvati li għandhom iktar reżistenza għall-mard komuni, u dan jiġi ottimizzat permezz ta’ monitoraġġ kontinwu u protezzjoni ppjanata tal-pjanta tul is-sena. Dan iżid konsiderevolment is-sostennibilità tal-vitikultura.
      Il-pjanti jinżergħu f’ringieli fil-vinji (direzzjoni mit-Tramuntana san-Nofsinhar) sabiex ikollhom l-ikbar esponiment possibbli għax-xemx. L-ispazju bejn ir-ringieli huwa ta’ 2,15 metri. Jitħalla spazju ta’ bejn 0,9 u 1,25 metru bejn il-pjanti sabiex kull pjanta tikseb biżżejjed nutrijenti mill-ħamrija (xi 2,2 metri kwadri kull pjanta).
      Intgħażel il-metodu ta’ vitikultura de Guyot, bil-weraq li jitkabbar vertikalment u n-nebbieta li jiġu sostnuti b’wajers orizzontali. Iż-żbir tax-xitwa jsir bl-idejn biex jintgħażlu l-aħjar nebbieta li jkunu ilhom jitkabbru sena, u r-raħs inibbet fl-istaġun il-ġdid. Fl-istaġun tat-tkabbir, il-ħajt tal-weraq jiġi miżbur bil-magni. Il-weraq madwar in-nebbieta jinżabar b’metodu speċjali (bl-idejn u bil-magna) sabiex ix-xemx tkun tista’ tilħaq kemm jista’ jkun mill-għenieqed u dawn ikunu jistgħu jinxfu malajr wara li jixxarbu bix-xita. Ħajt tal-weraq li jiġi ġġestit sew jgħin il-formazzjoni taz-zokkor u s-sajran tal-għenieqed. Sabiex l-għenieqed jieħdu l-kulur, dawn jinżabru b’tali mod li l-għenieqed li jibqa’ jjitħallew jimmaturaw aħjar (zokkor, aromi). Wieħed mill-parametri biex jiġi ddeterminat jekk l-għeneb ikunx kiseb il-maturità u l-aromi korretti huwa l-ħamrija bbilanċjata u l-fertilizzazzjoni tal-weraq. Dan jiġi żgurat permezz ta’ analiżi tal-ħamrija ta’ kull sena ta’ 20 punt għal kull ettaru, segwit bi pjan ta’ fertilizzazzjoni addattat. Il-fertilizzazzjoni tal-weraq tintuża fil-mumenti xierqa biex jiġu evitati n-nuqqasijiet, eż. tal-manjeżju.
      Waħda mill-iktar deċiżjonijiet importanti hija meta għandu jsir il-ħsad. Il-proċess ta’ maturazzjoni (formazzjoni ta’ zokkor, aċidi u aromi) huwa segwit mill-qrib billi jitkejlu l-valuri Oehsle u tal-PH u l-valutazzjoni viżwali tal-kundizzjoni tal-għeneb. Il-ħsad isir kompletament bl-idejn, u l-għeneb jintgħażel għall-ġbir abbażi tal-kwalità, sabiex jinkiseb inbid ta’ kwalità. Il-ħsad jista’ jiġi ppjanat malajr, jiġifieri jista’ jintgħażel l-aħjar żmien — mhux kmieni ħafna u mhux tard ħafna. Eżatt wara l-ħsad, l-għeneb maħsud jitkessaħ (għal madwar 4 °C) ħdejn il-vinji, sabiex l-għeneb jibqa’ f’kundizzjoni tajba waqt li jiġi ttrasportat għall-produzzjoni tal-inbid.
      Il-produzzjoni tal-inbid abjad u rożé sseħħ permezz ta’ fermentazzjoni kiesħa biex jinkisbu l-inbejjed tipiċi b’togħma friska u tal-frott. L-inbejjed ħomor jiġu mmaturati fil-krietel tal-ballut biex jiksbu togħma iktar qawwija. L-inbid l-abjad jista’ wkoll isir iktar robust jekk jagħmel perjodu qasir ta’ maturazzjoni fil-btieti.
      Barra minn hekk, il-kooperazzjoni intensiva mal-esperti tagħti kontribut importanti għall-eżistenza ta’ dawn l-inbejjed.
      Il-produzzjoni tal-inbid tista’ titwettaq fiż-żona tad-Deżinjazzjoni tal-Oriġini Protetta jew fil-muniċipalità fil-qrib ta’ Hof van Twente.
      
         Rabta kawżali
      
      Il-kwalità tal-inbid hija influwenzata b’mod qawwi mill-interazzjoni bejn il-klima, il-ħamrija, il-vitikultura u l-produzzjoni tal-inbid.
      Il-klima (kontinentali) li normalment ikun hemm tiżgura li tinkiseb il-maturazzjoni meħtieġa. It-temperaturi ta’ billejl fil-ħarifa li huma kemxejn iktar baxxi jiżguraw li jkun hemm biżżejjed tnaqqis fl-aċidi filwaqt li tinżamm it-togħma friska u li tfakkrek fil-frott karatteristika ta’ dan l-inbid.
      It-temperaturi ta’ billejl fil-ħarifa li huma kemxejn iktar baxxi jiżguraw li jkun hemm biżżejjed tnaqqis fl-aċidi biex jinżamm il-bilanċ bejn il-ħlewwa u l-aċidità meħtieġa biex tinżamm il-karatteristika ta’ dan l-inbid tat-togħma friska u li tfakkrek fil-frott.
      Il-ħamrija hija l-ħamrija “beek”, li għandha kontenut importanti ta’ tafal u bejn 5 % u 10 % ta’ materja organika. Il-ħamrija bit-trab ġulġlieni hija ideali għall-vitikultura minħabba li tipproċessa b’mod eċċellenti n-nutrijenti u l-ilma, u dan jippermetti li l-għeneb jiżviluppa bis-sħiħ l-aromi tiegħu u b’hekk jiġi prodott inbid qawwi.
      Billi jżomm l-ilma għal ħin itwal, li huwa meħtieġ biex jingħaddew in-nutrijenti mill-ħamrija għall-pjanta, it-trab ġunġlieni jiżgura li n-nutrijenti preżenti fil-ħamrija jingħaddew għall-inbid, b’mod partikolari waqt il-perjodi ta’ nixfa. Dawn in-nutrijenti jiżguraw li l-pjanta tkun sostnuta sew waqt il-perjodu ta’ tisjir sabiex iz-zokkor u l-aromi jiżviluppaw b’mod sħiħ.
      L-għeneb li jimmatura b’dan il-mod huwa essenzjali biex jinkiseb inbid li jagħtik is-sensazzjoni li jimlielek ħalqek kollu u jdum jintiegħem fil-ħalq.
      Dan it-tip ta’ inbid huwa adattat sew biex jiġi mmaturat fil-btieti ħalli l-maturazzjoni tiżviluppa aktar.
      Barra mill-klima u l-ħamrija, l-għarfien u l-għażliet ta’ dak li jkabbar id-dwieli u ta’ dak li jipproduċi l-inbid għandhom influenza kbira fuq il-kwalità tal-inbid: il-varjetà magħżula, it-tfassil tal-vinji, il-fertilizzazzjoni, il-metodu ta’ tkabbir, il-ġestjoni tal-weraq, iż-żbir tal-għenieqed, il-monitoraġġ tal-kundizzjoni tal-vinji u l-proċess ta’ maturazzjoni, id-deċiżjoni meta għandu jsir il-ħsad, l-għażla tal-ħsad, u l-produzzjoni tal-inbid (fermentazzjoni kiesħa, maturazzjoni fl-injam).
      Qed titfittex b’mod deliberat il-kooperazzjoni mal-esperti fil-gastronomija u fil-kummerċ tal-inbid għall-kontribut tagħhom biex jiġu prodotti inbejjed ta’ kwalità.
      Din ir-rabta tapplika għall-inbid, għall-inbid spumanti ta’ kwalità, għall-inbid semispumanti, għall-inbid likur u għall-inbid minn għeneb misjur iżżejjed. Dawn l-aħħar tnejn huma affettwati iktar mill-azzjonijiet tal-bniedem.
      Il-propretajiet organolettiċi u analitiċi tal-inbejjed prodotti, bħalma huma t-togħma karatteristika friska u tal-frott tal-inbejjed bojod u rożé u t-tannini morbidi tal-inbejjed ħomor, huma r-riżultat ta’ din ir-relazzjoni bejn il-ħamrija, il-klima u l-aspetti umani.
      9.   Kundizzjonijiet essenzjali oħra
      
      
         Qafas ġuridiku:
      
      Minn organizzazzjoni li tiġġestixxi d-DOP/IĠP, fejn previst mill-Istat Membru.
      
         Tip ta’ kundizzjoni addizzjonali:
      
      Eċċezzjoni fir-rigward tal-produzzjoni fiż-żona ġeografika ddefinita
      
         Deskrizzjoni tal-kundizzjoni:
      
      Il-produzzjoni tal-inbid tista’ titwettaq fiż-żona tad-Deżinjazzjoni tal-Oriġini Protetta jew fil-muniċipalità fil-qrib ta’ Hof van Twente.
      
         Link għall-ispeċifikazzjoni tal-prodott
      
      https://www.rvo.nl/sites/default/files/2016/08/Productdossier-Oolde.pdf